text: Mange spor i sag om børnelokker
  01 maj 2013 kl. 13.47
  Politiet har fået mange henvendelser i sagen om to børn, der i forrige uge blev sexuelt krænket i henholdsvis Vamdrup og i Dalby ved Kolding.
  I Dalby ragede en mand en seks-årig dreng i skridtet, mens en 11-årig dreng i Vamdrup stak af, da en mand tilbød ham en slikkepind.
  Politiet mener ikke, der er sammenhæng mellem de to sager.
  Der er nu kommet så mange henvendelser, at politiet nu er klar med et signalement fra episoden i Vamdrup.
  Det var en hvid varevogn, der stoppede og chaufføren tilbød den 11-årige dreng en slikkepind.
  Han beskrives som 45 til 60 år. Han har lyst eller gråt hår og gik i meget slidt tøj. 
  På hovedet bar han en blå kasket, hvor tjavser af hår stak ud underneden.
  I sagen fra Dalby er der endnu intet signalement.
  